open-index/open-wikipedia-markdown huggingface dataset:
Zhang Daoling

**Zhāng Líng** (tradisjonell kinesisk: 張陵; forenklet kinesisk: 张陵) eller **Zhāng Dàolíng** (張道陵; 张道陵; tradisjelle vita  født 22. februar år 34 e.Kr., død 20. oktober 156), stilnavn **Fǔhàn** (輔漢; 辅汉), også kalt blant annet **Den himmelske mester Zhang** (張天師 eller 张天师; *Zhāng Tiānshī*), var en mann under Det østlige Han-dynastiet som blir tilskrevet grunnleggelsen av den «daoistiske» tianshi-bevegelsen, «De himmelske mesternes vei», også kalt «de fem skjepper ris' vei». I noen daoistiske sekter regnes han som en av «de fire himmelske mestere» (四大天師) sammen med Ge Hong, Xu Xun og Sa Shoujian. 

Han skal ha opprettet en egen stat rundt 142 for sine tilhengere, som ble videre utvidet under hans etterkommere Zhang Heng og Zhang Lu før den ble beseiret av Cao Cao i 215. En rekke senere daoistiske skoler regnet seg som etterkommere av hans bevegelse, ikke minst den sørkinesiske zhengyi-retningen, som i dag ved siden av quanzhen er en av Kinas to store daoistiske regninger, hvor Zhang Daoling regnes som den første av en lang rekke «himmelske mestere» ned til det tyvende århundre.

Zhang Daoling regnes ofte som den «religiøse daoismens» grunnlegger, men til tross for dette er det usikkert om han i det hele tatt har eksistert.

Zhang sies å ha dødd på Qingcheng-fjellet i året 156 under keiser Huan av Han i en alder av 123 år. Imidlertid er det også en konkurrerende tradisjon - en variant som sier at Zhang ikke døde, men lærte daoismens *arcana* å stige opp ved høylys dag (Xiandao). Zhang skal ha forsvunnet på dødsdagen, og etterlot segda  ingenting annet enn sine klær.

## Referanser


## Litteratur
* Werner Eichhorn: *Die Religionen Chinas.* Kohlhammer, Stuttgart u. a. 1973, ISBN 3-17-216031-9 (*Die Religionen der Menschheit.* 21).
* Livia Kohn (utg.): *Daoism Handbook*. Brill, Leiden 2000, ISBN 90-04-11208-1 (*Handbuch der Orientalistik*. 4, 14)
* Fabrizio Pregadio (utg.): *The Routledge Encyclopedia of Taoism.* 2 Bände. Routledge, London (o.a.) 2008, ISBN 978-0-7007-1200-7.
* Isabelle Robinet: *Geschichte des Taoismus*. Diederichs, München 1995, ISBN 3-424-01298-X.
Vatlestraumen

**Vatlestraumen** er en del av hovedleden i innseilingen til Bergen sydfra, nærmere bestemt passasjen mellom Bjorøyna i Øygarden kommune og fastlandet ved Hilleren og Håkonshella i Bergen kommune i Vestland fylke. Farleden mellom Litlesotra og fastlandet på Bergen-siden er her delt i to; Kobbaleia går på den andre siden av Bjorøyna. Farvannet i Vatlestraumen er bredere enn i Kobbaleia, og også bedre oppmerket med sektorlys. Men begge løpene er nautisk krevende på grunn av topografien, krav til flere store kursforandringer innenfor et kort tidsrom og den store trafikktetthet i og rundt farvannet av både større og mindre fartøy. I tillegg er strømpåvirkningene sterke og til dels uforutsigbare. Strømmen følger ikke alltid sundets retning, den kan i blant sette mot Revskolten lykt. Ettersom store fartøy er i konstant svingkondisjon i den ene eller andre retningen når de går gjennom Vatlestraumen, er det uforsvarlig for to større fartøy å møtes her. Derfor er det alminnelig praksis at større fartøy varsler på VHF kanal 16 om tidspunktet de vil passere gjennom Vatlestraumen.

I «Den norske los», utgitt av Sjøkartverket, beskrives Vatlestraumen slik:

«Vatlestraumen vender tidevannsstrømmen ved HW og LW. Den går N-over med stigende og S-over med fallende vann. På det sterkeste går strømmen flere knop og mange virvler oppstår til sjenanse for mindre fartøyer. Markerte bakevjer under land. Der blir krapp strømsjø når vind og tidevann går motsatt vei.»

Den 19. januar 2004 gikk MS «Rocknes» på en grunne rett ved Revskolten lykt i Vatlestraumen. Skipet forliste og 18 mennesker omkom. Det ble gjort noen midlertidige foranstaltninger i etterkant av ulykken, og sommeren 2012 ble grunnen sprengt ned til 14 meters dybde. Seilingsleden som tidligere var 220 meter på det smaleste, er nå 250 meter bred med denne dybden.

## Referanser


## Eksterne lenker
* Bergen byleksikon på nett, om Vatlestraumen
Olympiade de la République

**Olympiade de la République** var en sportsbegivenhet som ble avholdt i Paris i årene 1796, 1797 og 1798.

Den 22. september 1796 ble det i Paris avholdt fire konkurranser kalt «republikkens første olympiade» (*Première olympiade de la République*), som en hyllest til antikken. Mer enn 300 000 tilskuere var til stede på arrangementet i Marsmarken. Begivenheten ble innledet med en utstilling dedikert til fred og fruktbarhet.

Neste arrangement ble avholdt den 22. september 1797, uten modifikasjoner av programmet fra den første begivenheten.

Den 22. september 1798 var bryting og dysting nye leker i programmet. Nytt av året var også innføringen av SI-systemet for første gang i idretten, og konkurransene var tidsbestemte med to maritime klokker. En annen nyhet var en parade av idrettsutøvere før arrangementet.
Flandern rundt 2013

**Flandern rundt 2013** var den 97. utgaven av sykkelrittet Flandern rundt og det andre av de store klassikerne. Rittet gikk over 254 km den 31. mars. Det var det 6. arrangementet på UCI WorldTour 2013.

Rittet ble vunnet av Fabian Cancellara etter at han rykket fra hovedfeltet i en brosteinsbakke, og kjørte alene inn til mål. 

I tillegg til de 19 UCI WorldTourlagene ble de profesjonelle kontinentallagene Accent.Jobs-Wanty, Crelan-Euphony, Europcar, IAM Cycling, Team NetApp-Endura, Topsport Vlaanderen-Baloise og Vini Fantini Selle Italia invitert til å delta.

## Resultater

## Eksterne lenker
*
Taakeferd

**Taakeferd** er et norsk black metal band fra Tromsø.

Bandet ble etablert i 1999 og ga ut to demoer og en Ep før deres første offisielle fullengder "Når Sirkelen Brytes" ble gitt ut på tyske Obscure Abhorrence Productions i 2012. Deres andre fullengder ble utgitt i 2020 på norske Apocalyptic Empire.

Bandet spilte blant annet på Infernofestivalen 2005, Moshfest 2004, samt en rekke andre festivaler/konserter.

## Diskografi
**Nocturnal rites* (demo, 2000)
**Forest of horror* (demo, 2002)
**[[Livsgnist]]* (ep, 2005)
**[[Når Sirkelen Brytes]]* (2012)
*Mitt Septer For et Tusenårsrike (2020)

## Medlemmer

*Svulst Augustus – vokal
*Forsite – gitar
*Kvide – gitar
*K.H.Horisont – bassgitar
*Mar-Sacrae – trommer

## Eksterne lenker
* 
* 
* http://www.facebook.com/Officialtaakeferd på Facebook
Edwig Cammaerts

**Edwig Cammaerts** (født 17. juli 1987 i Namen) er en belgisk landeveissyklist. Han sykler for Veranclassic–Ekoï .

## Meritter

;2009
:3a. etappe, Tour de la province de Namur 
;2011
:Sammenlagt, Tour de la province de Namur
:Perbais-Walhain 
:2.-plass, Beverbeek Classic
;2013
:Classic Loire Atlantique

## Referanser


## Eksterne lenker
*
DTU Space

**DTU Space** er et forskningsinstitutt under Danmarks Tekniske Universitet som beskjeftiger seg med romforskning. DTU Space oppstod 1. januar 2007 ved en fusjon mellom Danmarks Rumcenter, som var en sektorforskningsinstitusjon under Ministeriet for Videnskab, Teknologi og Udvikling, og Danmarks Tekniske Universitet samt deler av Risø, Danmarks Fødevareforskning, Danmarks Transportforskning og Danmarks Fiskeriundersøgelser.

DTU Spaces forskning og utvikling er konsentrert innenfor følgende områder: astrofysikk, solsystemfysikk, geodesi og geodynamikk, remote sensing samt romteknologi.

Et av DTU Spaces aktuelle forskningsprosjekter har tittelen *Den kosmiske forbindelse*. Den gjennomsnittlige temperatur ved jordoverflaten har steget omkring én grad i de seneste hundre år. En mulig forklaring på stigningen er at den skyldes menneskelig aktivitet. Forskere på DTU Space arbeider med en annen mulig, supplerende forklaring: At det kan være variasjoner i den kosmiske stråling, som rammer jordens atmosfære, som til dels er skyld i klimaendringene.

DTU Space bidrar til utdannelsen av den neste generasjon av ingeniører og naturvitenskapelige forskere på de videregående utdannelser og er også med på å fremme interessen for teknikk og naturvitenskap blant barn og unge i folkeskolen og på de gymnasiale utdannelser.

Arbeide med romfartsteknologi kan gi virksomheter et høyteknologisk kompetanseløft og tilføre en betydelig brandværdi. DTU Space står til rådighet for å hjelpe dansk næringsliv med å få kommersielt utbytte av rommet. Videre leverer DTU Space bistand til en rekke myndigheter med å få gavn av satellittbaserte systemer.

## Eksterne lenker
*
Jógvan Fríðriksson

**Jógvan Fríðriksson** (født 19. februar 1957 i Strendur) er en færøysk biskop. Han er biskop, og dermed leder, for den færøyske statskirken Fólkakirkjan.

Fríðriksson ble uteksaminert cand.theol. fra Aarhus Universitet i 1985, og var sogneprest på Færøyene fra 1986. Da Fólkakirkjan ble en selvstendig statskirke i 2007 lot tidligere biskop Hans Jacob Joensen seg løse fra embete, og Fríðriksson ble valgt til etterfølger. Han overtok bispeembete den 1. desember 2007, og er dermed den selvstendige færøyske folkekirkens første biskop. Som biskop i Fólkakirkjan har Fríðriksson sete i Tórshavn domkirke.

## Bibliografi
* 2012: *Kertur loga stillar løtur* (ISBN 978-99918-3-360-6)
* 2013: *Ljós um lond og niðu* (ISBN 978-99918-3-385-9)
* 2015: *Fevnandi er frelsari mín* (ISBN 978-99918-3-462-7)

## Kilder
* Biskupurin í Føroyum – biografi på *folkakirkjan.fo* 

## Eksterne lenker
*
Pangaionfjellene

**Pangaionfjellene** (gresk: Παγγαίο), homerisk navn **Nysa**, er en fjellkjede i Hellas, omtrent 40 km fra Kavala. Høyeste punkt over havet er 1 956 meter og fjelltoppens navn er Koutra. Egeerhavet ligger sør for fjellene og sletten mellom Filippi og Drama ligger i nord.

Fjellkjeden dekker de sørøstlige delene av prefekturet Serres foruten også den nordvestlige delen av prefekturet Kavala som dekker det meste av fjellene.

Fjellene ligger direkte på tvers av en fruktbar slette fra den antikke byen Filippi (oppkalt etter Filip II av Makedonia, far til Aleksander den store), de er lokalisert mellom elvene Strymon og Xiropotamos, og er dekket av skoger bestående av trær av typen europeisk platan eller orientplatan (*Platanus orientalis*). Kastanjetrær er også utbredt.

Byer i Pangaionfjellene er blant annet jordbruksbyene Nikisiani og Palaiochori. Det dyrkes hovedsakelig tobakk og korn. Palaiochori har ruiner fra en festning fra antikken som står på en høyde med utsikt over byen. Området var viktig da det ble hentet fram gull og sølv fra gruver i området. Den athenske tyrannen Peisistratos ble landsforvist og dro til dette området. Gullforekomstene var såpass rike at bystaten Athen anla en koloni i år 465 f.Kr. i et område som kalles Ennea Hodoi («Ni veier»). Kolonistene ble massakrert av trakere og den ble forlatt, men athenerne kom tilbake til området og grunnla den langt større kolonien Amfipolis.

Kommunen Pangaio har fått navn etter fjellkjeden og setet for kommunen er byen Eleftheroupoli.

## Referanser


## Eksterne lenker
* 
* Bilder av flora i Pangaion
Istrian Spring Trophy

**Istarsko proljece-Istrian Spring Trophy** er et kroatisk etapperitt i landeveissykling som arrangeres hvert år i mars. Rittet har blitt arrangert siden 1961. Rittet er av UCI klassifisert med 2.2 og er en del av UCI Europe Tour.

I 2007 vant Edvald Boasson Hagen rittet sammenlagt, og i 2018 vant Krister Hagen. 

## Vinnere

## Eksterne lenker
*
Damien Gaudin

**Damien Gaudin** (født 20. august 1986 i Beaupréau) er en fransk landeveissyklist og banesyklist. Han representerte Frankrike i Sommer-OL 2008 i banesykling.

## Meritter

;2006
: Nasjonal mester madison (med Thibaut Mace)
;2007
:Paris–Roubaix U23
;2008
: Nasjonal mester madison (med Sébastien Turgot)
;2009
: Nasjonal mester forfølgelsesritt
;2010
: Nasjonal mester forfølgelsesritt
: Nasjonal mester madison (med Benoît Daeninck)
;2011
: Nasjonal mester lagforfølgelse
;2013
:Cholet-Pays de Loire
:Prologen, Paris–Nice

## Referanser


## Eksterne lenker
* 
*
Garikoitz Bravo

**Garkoitz Bravo Oiarbide** (født 31. juli 1989) er en spansk landeveissyklist. Han la opp etter 2021-sesongen.

## Meritter

;2008
:1. etappe, Bizkaiko Bira
;2011
:Klatretrøya, Tour de l'Avenir
;2012
:9.-plass, Vuelta Ciclista a la Rioja

## Referanser


## Eksterne lenker
*
Jon Aberasturi

**Jon Aberasturi Izaga** (født 28. mars 1989) er en spansk landeveissyklist.

## Meritter

;2011
:3.-plass sammenlagt, GP du Portugal
::1. etappe
;2012
:4.-plass sammenlagt, Volta ao Alentejo 

## Referanser


## Eksterne lenker
*
Pydna

**Pydna** (gresk: Πύδνα) var en gresk by i oldtidens Makedonia, den viktigste i Pieria. Dagens Pydna er en liten by og en tidligere kommune i den nordøstlige delen av prefekturet Pieria. Siden reformene av lokalstyret i 2011, er byen en del av kommunen Pydna-Kolindros, hvor den er en kommunal enhet. Byen er lokalisert nord for Larissa, nordøst for Katerini, østsørøst for Veria og vestsørvest for Thessaloniki.

Pydna er lokalisert på fruktbart jordområde nord for sletten i Pieria. Åser og fjell dominerer i vest mens strender og Thermaikosbukta dominerer i øst. Pydna er forbundet med motorvegen GR-1/E75 gjennom dens trafikkmaskin til vest og i landsbyen Kitros 6 km sørvest for dagens Pydna. Den gamle romerske hovedvegen Via Egnatia gikk gjennom Pydna. 

## Nærmeste steder

*Methone, nord
*Korinos, sørvest
*Katerini, sørvest

## Oldtidens Pydna
Pydna var allerede en del av det makedonske kongeriket under Aleksander I av Makedonia. Athen forsøkte uten å lykkes å beleire byen i 432 f.Kr. og forsøkte på nytt i 410 f.Kr., men Arkelaos I av Makedonia forviste athenerne og forflyttet befolkningen til det makedonske innlandet, muligens ved stedet til dagens Kitros. Imidlertid ble det gamle stedet befolket på nytt tidlig på 300-tallet f.Kr. Athen, under ledelse av Timotheos, erobret Pydna i 364-363 f.Kr., men bare for å miste den igjen i 357 f.Kr. til Filip II av Makedonia. Pydna forble da en del av det makedonske kongeriket fram til den ble erobret av romerne. I 317 f.Kr. søkte Aleksander den stores mor Olympias tilflukt bak byens forsvarsmurer for å slippe unna Kassandros' vrede, noe hun pådro seg grunnet hennes intriger mot Filip III Arrhidaios og hans hustru. Kassandros beleiret byen og greide å erobre den i løpet av våren 316 f.Kr.

I slaget ved Pydna den 22. juni 168 f.Kr. mellom Den romerske republikk og Kongeriket Makedonia beseiret den romerske general Aemilius Paulus den makedonske kong Perseus, og således avsluttet styret til antigoniddynastiet over Makedonia.

## Dagens Pydna
Dagens by Pydna har barne- og videregående skoler, banker, et postkontor, sportsfasiliteter, strender lokalisert i øst og den tradisjonelle greske *plateia*, by- og landsbyplasser, *plateies*.

Befolkningen utgjorde i 1981 antallet 1 882, og ti år senere hadde den gått noe tilbake, 1 789. For hele kommunen som helhet utgjør den per 2001 til 4 012.

## Referanser


## Eksterne lenker
* «The Third Macedonian War and The Battle Of Pydna (168 BC)», *Musesnet.gr*
* «Battle of Pydna» , *MilitaryHistoryOnline.com*
Friidrett under Sommer-OL 1912 – 200 meter menn

**200 meter for menn** var en av sprintøvelsene i friidrett under Sommer-OL 1912 i Stockholm. Det var fjerde gangen distansen var med på det olympiske programmet. Det var 61 deltakere fra 19 nasjoner som deltok i konkurransen som ble avviklet 10. og 11. juli 1912

## Rekorder
Gjeldende rekorder før lekene i 1912:

*(*)* uofficiell 220 yards (= 201,17 m)

*(**)* rak bane

## Resultat
### Heat
* Alle innledende heat ble avviklet 10. juli 1912. De to beste fra hvert heat gikk videre til semifinalene.

**Heat 1**

**Heat 2**

**Heat 3**

**Heat 4**

**Heat 5**

**Heat 6**

**Heat 7**

**Heat 8**

**Heat 9**

**Heat 10**

**Heat 11**

**Heat 12**

**Heat 13**

**Heat 14**

+
**Heat 15**

**Heat 16**

**Heat 17**

**Heat 18**

### Semifinaler

*De seks semifinalene ble avviklet 10. juli 1912, vinnerne fra hver semifinale gikk videre til finalen.

**Semifinale 1**

**Semifinale 2**

**Semifinal 3**

**Semifinale 4**

**Semifinale 5**

**Semifinal 6**

### Finale

Finalen ble avviklet torsdag 11. juli 1912.

## Kilder
* 
*
Kjelbotnnuten

**Kjelbotnnuten** er en nunatak i Sør-Rondane i Dronning Maud Land. Den består av to topper som stikker opp mellom Giotbreen og den øvre del av Byrdbreen, mellom Kampesteinen og Devoldnuten.

Tidlige målinger angir høyden til 3&nbsp;210 moh., men Jøkulkyrkja (3&nbsp;148 moh.) regnes som det høyeste fjellet i Dronning Maud Land. Den nærliggende nunataken Devoldkalven er registrert med en høyde på 2&nbsp;215 moh.

Nunataken ble fotografert fra fly under Operasjon Highjump i 1946–47 og er oppkalt etter Olav Kjelbotn, som sammen med Hjalmar Riiser-Larsen og Hallvard Devold førsøkte en utforskningsekspedisjon av Prinsesse Ragnhild Kyst med hundesleder i 1933. Kart over området, basert på de amerikanske flyfotografiene, ble utarbeidet av norske kartografer i 1957.

## Se også
*Liste over fjell i Dronning Maud Land

## Referanser
Geir Håkonsund

**Geir Håkonsund** (født 1983) er en norsk PR-rådgiver, redaktør, journalist og tidligere programleder på TV 2. Håkonsund jobbet i TV 2 fra 2004 til 2016. Han har i tillegg til å være reporter i TV 2 Nyhetene og underholdningsprogrammer som *[[God kveld Norge]]* og *[[Sommertid (TV-program)|Sommertid]]* også laget dokumentarer og vært programleder i flere av TV 2s programmer. 

Han står bak flere portrettprogrammer om norske kultur, underholdnings- og idrettsstjerner. I 2012 sto han bak dokumentaren *Fabian - Byen min*, om Oslo-ordfører Fabian Stang og terrorangrepene 22. juli. I 2013 laget han portrettprogrammene *Erna* og *Jens* om de norske politikerne Erna Solberg og Jens Stoltenberg.

I 2016 startet han sitt eget produksjons- og PR-byrå. I tillegg til å lage reklamefilmer og jobbe med TV-programmer er han (per 2019) rådgiver for næringslivet og flere tidligere politikere. Han var blant annet manager for forfatter Ari Behn frem til han døde. 

I 2020 var han ansvarlig redaktør for Amedia-avisene iFinnmark og Finnmark Dagblad.

Håkonsund er adoptert fra Colombia. Han vokste opp i Hammerfest.  

## Referanser


## Eksterne lenker
*
Deng Shiru

**Deng Shiru** (tradisjonell kinesisk: 鄧石如, forenklet kinesisk: 邓石如, pinyin: *Dèng Shírú*, Wade-Giles: *Teng Shih-ju*); født ca. 1739/1743 i Huaining. i Kina, død 1805) var en kinesisk kalligraf og maler under Qing-dynastiet.

Deng studerte ved Shen Chun-akademiet. 

## Referanser


## Eksterne lenker
*
Li Shida

**Li Shida** (kinesisk: 李士达), var en kinesisk maler under Mingdynastiet. Han ble født i Suzhou og oppnådde graden *[[jinshi (mandarin)|jinshi]]* ved den keiserlige embedsmannseksamen i 1574.

Shida malte personer og landskap. Han malte også blomster, noe han selv beklaget at han ikke var flink til.

Han skrev et essay om de fem dyder som skulle hjelpe ham med maleriene. Disse dydene var evne, oppriktighet, sjeldenhet, dybde og harmoni.

## Referanser
Zhang Yanyuan

**Zhang Yanyuan** (, født ca. 815 i Yuncheng i Kina, død ca. 877, stilnavn **Aibin** 爱宾) var en kinesisk kunsthistoriker, embedsmann, kalligraf og maler under Tangdynastiet.

Han var av høy byrd. Han forfattet en rekke verker om kunst og kalligrafi, blant dem *[[Fashu Yaolu]]* (法書要錄, *Kompendium om kalligrafi*), en samling av dikt på farget papir, og *Lidai Minghua Ji* (歷代名畫記, "Berømte malerier gjennom historien"). Zhang utviklet sin egen måte å skrive kunsthistorie, med en kombinasjon av historiske opplysninger og egen kunstkritikk. Han beskrev også malernes liv og verker utførlig.

Zhang var enig med Xie He i at kunst har moralsk og politisk funksjon. Zhang la også vekt på originalitet og kreativitet i malerkunsten, og likte ikke stereotypiske malerstiler.

## Referanser


## Kilder
* Xue, Yongnian, "Lidai Minghua Ji" ("Famous Paintings through History"). *[[Encyclopedia of China]]*, 1st ed.

## Eksterne lenker
* Art Historian Zhang Yanyuan
The Fullerton Hotel Singapore

**The Fullerton Hotel Singapore** er et femstjerners luksushotell nær munninga til Singaporeelva i Marina Bay i Singapore. Hotellet åpna i 2001 i det som tidligere var kjent som **The Fullerton Building** og **General Post Office Building**. Adressa er 1 Fullerton Square. Hotellet har 400 rom fordelt på ni etasjer.

## Eksterne lenker
*
Boat Quay

**Boat Quay** (kinesisk: 驳船码头) er ei historisk kai som ligger langs den sørlige bredden av Singaporeelva, nær munninga. Den var den travleste delen av den gamle havna i Singapore, og sto tre fjerdedeler av all skipshandel på 1860-tallet. Sjøfart er ikke lenger kaias viktigste funksjon, men de gamle bygningene er bevart, og de huser i dag restauranter og barer. Rett bak kaia reiser skyskraperne i landets forretningsdistrikt seg.

## Litteratur
* National Heritage Board (2002). *Singapore's 100 Historic Places*. Archipelago Press, ISBN 981-4068-23-3

## Eksterne lenker
*
Singaporeelva

**Singaporeelva** (malayisk: *Sungai Singapura*; engelsk: *Singapore River*; kinesisk: :新加坡河) er en kanal i Singapore. Den starter i Central Area, som ligger i Central Region sør i landet, og renner sørover og ut i Det indiske hav i Marina Bay. Den er 3,2&nbsp;km lang. Elva har spilt en viktig rolle i Singapores historie, ettersom det var her Stamford Raffles oppretta byens første havn.

Langs elva ligger blant annet Clarke Quay, Boat Quay, Parlamentsbygninga og The Fullerton Hotel Singapore. Den trafikkeres i dag av ei rekke turistbåter.
Liste over ordførere i Sortland

Da Formannskapslovene ble vedtatt i 1837, var Sortland en del av Hadsel prestegjeld, og ble dermed en del av Hadsel formannskapsdistrikt. Sortland ble i 1841 skilt ut fra Hadsel som eget formannskapsdistrikt (senere herred, i dag kommune). 

Her er listen over ordførere i Sortland:
Yağmur

**Yağmur** er et tyrkisk kvinnenavn som betyr «regn». Navnet er svært vanlig i Tyrkia, men lite brukt i andre land. Navnet brukes også som mannsnavn, men sjeldnere.

## Etymologi
*Yağmur* betyr «regn» på tyrkisk.

## Utbredelse

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Yagmur Delen, svensk skuespiller
* Yagmur Sivaslioglu (kjent som Yagmur Siva), tyrkisk gitarist
### Menn
* Yağmur Taylan (f. 1966), tyrkisk filmregissør

## Referanser


## Eksterne lenker
Med rett til å kapre

***Med rett til å kapre*** er en norsk dramatisert dokumentarfilm om Norges ukjente sjørøverhistorie. Filmen inneholder intervjuer med historikere i Norge, England og Russland, og med etterkommere av kaperne. Dramatiseringer viser hvordan kapringen foregikk og andre realistiske situasjoner fra Norge under Napoleonskrigen. 

Den er skrevet og regissert av Christian Andreas Wulff, Ole Bernt Tellefsen og Kristian Landmark. Musikken til filmen er skrevet av Marius Christiansen.

## Bakgrunn
I 1807 gikk Norge fra gullalder til hungersnød nærmest over natten. Med napoleonskrigen forsvant både inntektsgrunnlaget og tilgangen på mat. Da ble nordmenn sjørøvere. Langs kysten utrustet tusenvis av desperate menn småbåter med kanoner. De dro ut for å kapre - med kongens tillatelse. Hundrevis av skip ble kapret av de norske sjørøverne. De var en overhengende trussel mot handelsruten mellom Østersjøen og Vest-Europa - helt frem til 1814.

Sjørøveraktiviteten nådde sitt høydepunkt under napoleonskrigen, 1807-1814. Ekstreme kuldeperioder ødela avlingene på Sørlandet. Samtidig sørget engelsk blokade for at de ikke fikk korn fra Danmark. Nøden var stor og mange livnærte seg på barkebrød og beinmelsuppe. Fattigdommen var altomfattende og sinnet mot fienden England eksplosivt. Da ga kongen sin tillatelse til at skip på vei til og fra fienden kunne kapres. Sjørøverne ble nå kalt kapere. De fikk lisens for kapringsvirksomhet mot å forplikte seg til å få fangsten sin offentlig godkjent av en priserett. 

## Referanser


## Eksterne lenker
*
Someday (You’ll Want Me to Want You)

**«Someday» (You'll Want Me to Want You»)** er en amerikansk populærmusikksang. Den ble skrevet av Jimmie Hodges og publisert i 1944.

Sangen har blitt en standard og har blitt innspilt av mange pop- og countryartister.

## Listeplasserte versjoner

Elton Britts versjon fra 1946 lå som best som # 2 påcountrylisten.

Innspillingen med Vaughn Monroe ble utgitt på RCA Victor 20-3510 (78-plate) og singlen RCA Victor 47-2986. Den entret Billboard Best Seller-listen 29. juli 1949, lå der i 18 uker og som best på en førsteplass.

Innspillingen med The Mills Brothers ble utgitt på platen Decca 24694. Den entret Billboard Best Seller-listen 12. august 1949, lå i 15 uker på listen og som best på en åttendeplass.

En versjon med Jodie Sands klarte så vidt å komme på Top 100-listen i 1958 med en 95.-plass, men gjorde det bedre i Storbritannia, hvor den lå i ti uker på listen og som best på en fjortendeplass.

En versjon med Della Reese ble utgitt i 1960. Den lå som best på 56.-plass på Billboard Hot 100-listen og på en 31.-plass på Cash Box' bestselgerliste.

En singleversjon med countryartisten Patsy Cline, som ble posthumt utgitt, lå på en 23.-plass på Bubbling Under Hot 100-listen i 1964.

## Innspilte versjoner

*Ken Dodd
*Eddy Arnold
*Gene Autry
*Brook Benton
*Issy Bonn
*Elton Britt
*Tanya Rae Brown
*Ray Charles
*Patsy Cline
*Norrie Cox & His New Orleans Stompers
*Hank Crawford
*Vic Damone
*Ronnie Dove
*Clyde McPhatter & The Drifters
*Maureen Evans
*Don Gibson
*Jim Hendricks
*Hoosier Hot Shots
*Buck Johnson
*George Jones
*Tom Jones
*Kitty Kallen
*Steve Kuhn
*Lester Lanin
*Brenda Lee
*Jerry Lee Lewis
*Warner Mack
*Mando & The Chili Peppers
*Dean Martin
*Emile Martyn Band
*Clyde McPhatter
*The Mills Brothers
*Mina
*Vaughn Monroe
*Anne Murray
*Willie Nelson
*Daniel O'Donnell
*Les Paul
*Gene Pitney
*The Ravens
*Della Reese
*Jim Reeves
*Cliff Richard
*The Rim Rock Ramblers
*Tex Ritter
*Jimmy Roselli
*Jodie Sands
*Cynthia Sayer
*Sonny & Cher
*Red Steagall
*Swingville All-Stars
*Justin Tubb
*Gene Vincent
*Bobby Vinton
*Hugo Winterhalter
*Mark Wynter
*Ricky Nelson på hans album Ricky Nelson fra 1958
*Sam Cooke

## Norsk versjon
Jan Rudolf Pettersen har skrevet en norsk tekst. Den norske tittelen er «Gamle tider blir som nye».

### Innspilling
*Nordre Sving. Utgitt på LP-albumet *[[Gammalpop 1]]* (Tambourine TAM&nbsp;1000) i 1974.

## Referanser
Innstegsstilling

**Innstegsstilling** (engelsk: *tenure track*) er i USA og noen få andre land et akademisk stillingsløp for å kvalifisere seg for fast ansettelse (i USA kalt *tenure*).  Avlagt ph.d.-grad eller likeverdig kompetanse er nesten uten unntak en nødvendig, men ikke tilstrekkelig forutsetning for en «innstegsstilling». Ved amerikanske læresteder er forholdet mellom antall uteksaminerte doktorgradsstudenter og åpne *tenure track*-stillinger sagt å være i størrelsesorden 1/20.

«Innstegsstillinger» tilsvarer i grove trekk et «partnerløp» i en partnerstyrt privat bedrift, som for eksempel et advokatkontor, en investeringsbank eller en konsulentbedrift. Det er en forutsigbar måte å etablere en utsilingsprosess som både er etterrettelig og som gir kandidatene incentiver til å jobbe hardt og målrettet. Akkurat som for de nevnte praksisene vil omdømmet til den akademiske institusjonen &ndash; og dermed institusjonens fremtidige mulighetene til å rekruttere &ndash; avhenge av om utsilingsprosessen oppfattes som både rettferdig og opprettholder høye kvalitetsmål. Ved amerikanske læresteder varer *tenure track* typisk mellom seks og ti år.

Innstegsstillinger er i Norge foreslått som en prøveordning for 300 tilsettingsforhold innenfor matematisk-naturvitenskapelige fag, teknologi, medisin, og odontologi. Forslag om å kopiere den amerikanske stillingsstrukturen har hver gang møtt betydelige innvendinger innen akademia og fra fagforeningene. Dagens Næringsliv har gitt støtte til innføringen av *tenure track* i Norge både på leder- og kommentarplass. Blant andre professor Kjetil Storesletten har over flere år argumentert offentlig for at *tenure track* er et helt nødvendig strukturelt grep for å heve kvaliteten på forskning i Norge. Professor Curt Rice mener derimot at innstegsstillinger er «en unorsk ordning» som «kan skape mer midlertidighet, heller enn mindre» og skade likestillingen i akademia; han beskriver innstegsstillinger som «en ordning der man kan risikere å miste jobben etter seks til åtte års ansettelse». Universitetsdirektør Gunn-Elin Aa. Bjørneboe mener at «de aller fleste ikke er særlig positive» til en slik ordning ved UiO.

## Referanser
Copenhagen Distortion

**Copenhagen Distortion** er en festival for fest- og klubbkultur som finner sted i Københavns gater og usedvanlige steder rundt omkring i byen, hvert år i uken omkring den første lørdag i juni. 

Festivalen ble grunnlagt i 1998 av Thomas Fleurquin som engangsforestilling i nattklubben Mantra i Tivoli (København), og i årene 2005–06 begynte festivalen å fokusere mere på utendørsfester. I 2008 var Distortion en av de helt store kulturelle feiringer i København, med opp mot 160 000 deltagere

Festivalens kulturelle fokus ligger på klubbkultur, upfront dansemusikk, gateliv, natteliv og sosial kunst, og festen flytter hver dag rundt i et annet kvarter. Distortion mottar økonomisk støtte fra Kultur- og Fritidsforvaltningen i Københavns Kommune.  

## Se også
* Loveparade

## Referanser


## Eksterne lenker
* Copenhagen Distortions hjemmeside
Gary Taubes

**Gary Taubes** (født 30. april 1956) er en amerikansk forskningsjournalist, blant annet for *The New York Times Magazine,* der han har publisert flere artikler om ernæring.Han er forfatter av en rekke bøker, men kun *Hjelp vi blir tjukkere* (*Why we get fat*), er oversatt til norsk.
*Good calories, bad calories*, regnes som hans hovedverk.

## Referanser
Illums Bolighus

**Illums Bolighus ⅍** er et varemagasin for boligtilbehør og innredning på Amagertorv på Strøget i København.

Forretningen ble grunnlagt i 1925 under navnet BO av forretningsmannen Kaj Dessau i samarbeide med kunstnerisk konsulent Brita Drewsen. Et ligende konsept var i samtiden ukjent. Der var innrettet komplette miljøer med sammensetninger av møbler, tekstiler og kunst.

I 1941 ble den overtatt av eierkretsen bak varemagasinet Illum og i denne forbindelse omdøpt til Illums Bolighus.

Illums Bolighus har ikke siden 1985 hatt noen form for tilknytning til Illum, da forretningen ble solgt fra i forbindelse med en omorganisering av selskapet, som på daværende tidspunkt var ute i en større økonomisk tilbakegang. Fra 2000 inngikk forretningen i Royal Scandinavia Retail-gruppen (eiet av Axcel A/S) sammen med Georg Jensen, Holmegaard, Royal Copenhagen, Orrefors og Kosta-Boda Höganäs. Axcel har siden skilt de forskjellige selskapene i gruppen ut, og Illums Bolighus A/S ble pr. oktober 2005 overtatt av en gruppe investorer.

På høsten 2006 ble det i Oslo åpnet en filial av Illums Bolighus. Videre ble det pr. november 2008 åpnet en filial i Århus, 2010 i Stockholm og i 2012 i Malmö.

## Eksterne lenker
*
Illum

**Illum** er et varemagasin som ligger ved Amagertorv på Strøget i København.

Illums Bolighus har ikke siden 1985 hatt noen form for tilknytning til Illum.

## Historie
Illums historie begynner i 1891, da grosserer A.C. Illum åpnet en forretning med spesiale i syartikler og kjoletilbehør i Østergade på den motsatte side av gaten av Illums nåværende plassering. Målgruppen var byens fine fruer. Forretningen vokste gjennom årene og flyttet i 1899 til dens nåværende plassering. Etter A.C. Illums død i 1938 gikk selskapet i arv til sønnen Svend Illum.

I 1950-årene og 1960-årene opplevede Illum stigende konkurranse fra storsentrene som begynte å skyte opp i hovedstadsområdet. Midt i 1960-årene bygget man en parkeringskjeller og foretok en større ombygning i kampen om kundenes gunst. Dette var dog ikke nok til å gjøre selskapet til en god forretning, og i 1972 måtte familien selge.

I årene etter hadde selskapet forskjellige eiere. I 1991 ble selskapet kjøpt av konkurrenten Magasin, som i 2003 videresolgte 80 prosent til den amerikanske investeringsbanken Merrill Lynch. Utviklingen ble i disse årene snudd slik at fokus var på luksus og kvalitet. Magasin ble i 2004 oppkjøpt at et konsortium med islandske Baugur Group i spissen, som dermed sikret seg 20 prosent eierskab i Illum. De resterende 80 prosentene ble erhvervet av samme krets i august 2005. Senest i 2009 er Illum oppkjøpt av Solstra Investments.

Varemagasinets over 120 forretninger omsetter årlig for omkring 650 millioner kroner (2011).

## Eksterne lenker
*
Gammel Mønt

**Gammel Mønt** er en gate i Indre By i København. 

Gammel Mønt har sitt navn etter den tidligere myntproduksjonen på plassen. Kort før år 1500 begynte man å slå de første mynter i København i den tidligere Vingården, som så ble til Møntergården. I kjelleren under Magasin du Nord finnes stadig de hvelvede rom hvor myntene ble slått. Fra 1671 flyttet myntproduksjonen til Borgergade. Grunnene omkring Møntergården ble bebygget cirka 1630–1650, da det ble reist en rekke hus fra Møntergade mot syd, og samtidig oppstod en gate i forbindelse med en liten passasje mellom Antonigade og Grønnegade. Nesten alle forhusene på sydsiden av Gammel Mønt er fredet og deres bygningshistorie kan føres tilbake til tiden kort etter Københavns brann i 1728, hvor typehus av forskjellig slag ble oppført. Håndverkere og handlende flyttet inn i de ferdige beboelsene.

## Referanser
Ministeriet for By, Bolig og Landdistrikter

**Ministeriet for By, Bolig og Landdistrikter** var et dansk ministerium med ansvar for blant annet boligområder, byfornyelse og saker vedrørende regional- og landdistrikter.

Ministeriet ble opprettet i forbindelse med Regjeringen Thorning-Schmidts tiltreden 3. oktober 2011, og ble avviklet 28. juni 2015. Minister var Carsten Hansen (S).

Ministeriet var organisert i tre avdelinger (Økonomi/HR, Bolig, Land/By). I tillegg var det et ministersekretariat, som tok seg av betjening av ministeren og kommunikasjonsoppgaver.

Som et av få ministerier hadde Ministeriet for By, Bolig og Landdistrikter ingen etater under seg.

Ministeriet holdt til i indre København i lokaler på Gammel Mønt.

## Eksterne lenker
*
Børne- og Undervisningsministeriet

**Børne- og Undervisningsministeriet** (tidligere **Ministeriet for Børn, Undervisning og Ligestilling**, 2011-2013  **Ministeriet for Børn og Undervisning**, **Undervisningsministeriet**) er et dansk ministerium med ansvar for spørsmål rundt utdannelse, skoler, barnehager og barn.

I 1848 opprettet man Ministeriet for Kirke- og Undervisningsvæsenet, som fungerte frem til 1916, da ministeriet ble delt opp i et ministerium for kirkeanliggender og tilsvarende et ministerium for undervisning. Senere var det en viss sammenheng mellom de to ministeriene, dels fordi de delte adresse, men også fordi det ofte forekom at den samme person ivaretok begge ministerpostene.

Blant annet folkeskoler og gymnasier hør under ministeriets ansvarsområde. Universitetene hører under Ministeriet for Forskning, Innovation og Videregående Uddannelser.

Selve ministeriet hadde kontorer i tre bygninger:
*Frederiksholms Kanal 21–25
*Frederiksholms Kanal 26
*Vester Voldgade 123

Den nåværende barne- og undervisningsministeren er Merete Riisager (LA).

## Institusjoner
Ministeriets organisasjon ble senest endret ved en strukturendring 1. mars 2011. Ministeriet besto av et departement og tre etater. Jesper Fisker var departementssjef. De tre etatene var henholdsvis Uddannelsesstyrelsen, Kvalitets- og Tilsynsstyrelsen og UNI-C. Under Uddannelsesstyrelsen hører blant annet avdelingen for utdannelsesstøtte (tidligere Styrelsen for Statens Uddannelsesstøtte).

Ved regjeringsskiftet 3. oktober 2011 ble navnet endret til *Ministeriet for Børn og Undervisning*. Samtidig ble det overført saksansvar for dag-, fritids- og klubbtilbud, dansk som annetspråk og nasjonale minoriteter. Ved regjeringsrokaden 9. august 2013 endredes navnet tilbake til *Undervisningsministeriet* og samtidig ble det overført saksansvar for dagtilbud og private pasningsordninger for barn inntil skolestart til Social-, Børne- og Integrationsministeriet. Ministeriet fik navnet *Ministeriet for Børn, Undervisning og Ligestilling* i juni 2015.

## Referanser

## Eksterne lenker
*
Kvalitets- og Tilsynsstyrelsen

**Kvalitets- og Tilsynsstyrelsen** var en dansk etat under Ministeriet for Børn og Undervisning som ble opprettet i 2011.

Etaten har ansvaret for kvalitetsutvikling, test og eksamen, tilsyn, tilskudd og kontroll med både folkeskoler og gymnasier og har dermed til dels sammenfallende oppgaver med den tidligere Skolestyrelsen som ble nedlagt i 2011. Andre oppgaver kommer fra Uddannelsesstyrelsen.

Kvalitets- og Tilsynsstyrelsen har dessuten ansvaret for støtteordningen SPS og danskundervisning for voksne utlendinger (herunder statsborgerskapsprøven).

## Referanser


## Eksterne lenker
*
Styrelsen for Statens Uddannelsesstøtte

**Styrelsen for Statens Uddannelsesstøtte** var en dansk etat under Undervisningsministeriet som sammen med de gymnasiale og videregående utdannelsesinstitusjonene administrerte Statens Uddannelsesstøtte (SU).

Etaten administrerte loven om SU og tildelte stipendier, studielån og sluttlån til utdannelsessøkende over 18 år som var innskrevet på en SU-berettiget utdannelse. Derutover administrerte etaten lov om statens voksenuddannelsesstøtte, tildelte spesialpedagogisk støtte under videregående utdannelser, erhvervsutdannelser, frie grunnskoler og (som forsøk) arbeidsmarkedsutdannelser. Endelig rådgav etaten ministeren og forberedte lovgivning på utdannelsesstøtteområdet.

Som følge av en strukturendring ble etaten nedlagt i mars 2011 og områdene ble overflyttet til avdelingen for utdannelsesstøtte under Uddannelsesstyrelsen.

## Referanser
*
Styrelsen for IT og Læring

**Styrelsen for IT og Læring** er et dansk statlig direktorat under Ministeriet for Børn og Undervisning. Direktoratet har hovedkontor på Vester Voldgade i København og avdelinger i Lyngby og Århus. Det har i alt ca. 300 medarbeidere.

Direktoratet arbeider for å fremme den digitale utviklingen på barne- og undervisningsområdet. De primære fokusområdene er økt anvendelse av IT i undervisningen og understøttelse av effektiv institusjonsdrift ved bruk av IT. Direktoratet utfører oppgaver innenfor de overordnede målsetningene på ministeriets område og i henhold til etatens resultatkrav.

Direktoratet leverer en rekke tjenester og ytelser, herunder:
*SkoDa
*SkoleKom
*SkoleIntra
*EMU.dk
*Uddannelsesforum

## Historie
UNI&#8209;C ble opprettet i oktober 1965 under navnet Northern Europe University Computing Centre. Senere, i starten av 1970-årene, ble to lignende sentra, Regionale EDB-Center ved Aarhus Universitet (RECAU) og Regionale EDB-Center ved Københavns Universitet (RECKU), bevilget av Undervisningsministeriet. Disse ble tilknyttet henholdsvis Aarhus Universitet og Københavns Universitet. I midten av 1980-årene ble de tre sentra imidlertid lagt sammen til UNI&#8209;C. I 2014 ble navnet endret til Styrelsen for IT og Læring.

## Referanser


## Eksterne lenker
*
Beskæftigelsesministeriet

**Beskæftigelsesministeriet** er et dansk ministerium som ble opprettet i 1942 med navnet Arbejdsministeriet.

## Oppgaver
Ministeriets oppgaver er å utforme den overordnede politikk og styring for å skape rammene for et moderne fleksibelt arbeidsmarked. Det har utviklet seg til følgende hovedområder og lover: arbeidsmiljølovgivningen, lovgivning om arbeidsløshetsforsikring, arbeidsrettslige spørsmål og arbeidsmarkedsservice. Arbeidsmarkedsservice omfatter den offentlige arbeidsformidling og en aktiv arbeidsmarkedspolitikk m.v.

Under ministeriet hører blant annet Center for Aktiv BeskæftigelsesIndsats (CABI) og Det Nationale Forskningscenter for Arbejdsmiljø.

## Referanser


## Eksterne lenker
*
Arbejdsformidlingen

**Arbejdsformidlingen** (**AF**) var en dansk etat med hovedoppgave å formidle arbeide til a-kassemedlemmer (forsikrede ledige), mens kontanthjælpsmottagere (ikke-forsikrede ledige) ble betjent av kommunene.

I forbindelse med kommunalreformen ble AF nedlagt 1. januar 2007 og det ble opprettet 91 felles *jobcentre*, hvor staten og kommunen i fellesskap samarbeider om sysselsetting på lokalnivå. Ut av de 91 var 14 såkalte «*pilotjobcentre*», hvilket betyr at staten hadde delegert ansvaret for den statlige sysselsettingen til kommunen. I 2010 overgikk hele oppgaven til kommunene, således at *pilotjobcentrenes* modell ble gjeldende for alle.
Maritim næring

**[[Maritim]] næring** defineres som alle virksomheter som eier, opererer, designer, bygger, leverer utstyr eller spesialiserte tjenester til alle typer skip og andre flytende enheter.
 
Næringen består av en rekke ulike virksomhetstyper som rederier, maritime tjenesteytere, skipsverft og utstyrsprodusenter.
Bondtoppane

**Bondtoppane** er en gruppe fjelltopper i den sentrale delen av Sør-Rondane i Dronning Maud Land, beliggende sørvest for Bergersenfjella.

Tidlige målinger angir høyden til 3&nbsp;180 moh., men Jøkulkyrkja (3&nbsp;148 moh.) regnes som det høyeste fjellet i Dronning Maud Land. Ifølge nyere kilder rager de høyeste toppene i Sør-Rondane 3000 moh.

Området ble fotografert fra fly under Operasjon Highjump i 1946–47. Toppene er oppkalt etter kaptein Charles A. Bond, US Navy, som ledet den vestre gruppen (Task Force 68) under denne operasjonen. Kart over området, basert på de amerikanske flyfotografiene, ble utarbeidet av norske kartografer i 1957.

## Se også
*Liste over fjell i Dronning Maud Land

## Referanser
Arbejdsløshedskasse

En **arbejdsløshedskasse**, gjerne forkortet **a-kasse**, er en organisasjon i Danmark som tilbyr forsikring mot arbeidsledighet samt administrerer offentlige lover og regler på området. De fleste a-kasser er tilknyttet én eller flere tilsvarende fagforening(er).

## Ytelser og tilbud
A-kasser skal tilby en rekke ytelser og utføre en rekke lovbestemte oppgaver, blant annet:
* utbetaling av dagpenger, feriedagpenger, orlovsydelse til barnepass og etterlønn
* veiledningssamtaler
* innberetning til jobcentrene
* styrking av innsatsen for å bringe ledige i jobb

Mange a-kasser tilbyr dessuten rådgivning, kurs, med mere.

## Finansiering
Dagpenger og andre ytelser finansieres av medlemmene gjennom kontingenten (ca. 25 prosent) og via lønnsmottagernes innbetaling av arbeidsmarkedsbidrag. Dessuten betaler medlemmene selv administrasjonen. I motsetning til forsikringsselskaper kan a-kassene ikke tjene penger på aktivitetene, men er organisasjoner hvor medlemmene har sluttet seg sammen for å sikre seg mot arbeidsledighet.

## Krav til a-kassen
For å kunne utbetale dagpenger og andre ytelser skal a-kassen være statsgodkjent og oppfylle en rekke krav, blant annet til vedtekter og organisasjon. Pr. januar 2013 var det 26 statlig godkjente a-kasser, som var medlemmer av bransjeorganisasjonen AK-Samvirke.  Pr. januar 2017 fantes det i Danmark 23 statlig godkjente a-kasser som var medlemmer AK-Samvirke, og 33 statlig godkjente arbejdsløshedskasser totalt.

## Tilsynsmyndighet
A-kassenes tilsynsmyndighet var Arbejdsmarkedsstyrelsen under Beskæftigelsesministeriet. Arbejdsmarkedsstyrelsen ble fra 1. januar 2014 slått sammen med Styrelsen for Fastholdelse og Rekruttering til den nye Styrelsen for Arbejdsmarked og Rekruttering (STAR).

## Se også
* Arbetslöshetskassa

## Referanser
Arbejdsmarkedsstyrelsen

**Arbejdsmarkedsstyrelsen** var en dansk statlig etat underlagt Beskæftigelsesministeriet. Etaten ble fra 1. januar 2014 slått sammen med Styrelsen for Fastholdelse og Rekruttering til den nye Styrelsen for Arbejdsmarked og Rekruttering (STAR).

Etaten hadde det overordnede ansvar for utførelsen av og oppfølgningen på den sysselsettingspolitiske innsatsen i Danmarks regioner og kommuner. Målet for Arbejdsmarkedsstyrelsen var å medvirke til å skape et smidig og velfungerende arbeidsmarked.

Arbejdsmarkedsstyrelsen ble opprettet i 1989 gjennom en sammenslåing av Arbejdsdirektoratet (opprettet 1907) og Direktoratet for Arbejdsmarkedsuddannelserne (opprettet 1976). Etaten gjennomfører i dag sitt arbeide i samarbeide med de fire *beskæftigelsesregioner* (Nordjylland, Midtjylland, Syddanmark samt Hovedstaden og Sjælland) som ble opprettet i 2003.

Etaten hadde 332 medarbeidere. Direktør var Marie Hansen.

## Referanser
Li Baiyao

**Li Baiyao** (, født 564 i Dingzhou i Kina, død 647, stilnavn *Zhonggui* 重規, formelt *visegreve Kang av Anping* 安平康子), var en kinesisk historiker under Sui-dynastiet og Tang-dynastiet. Han fullførte historiekrøniken *[[Boken om nordlige Qi]]*, den offisielle historiebok om Nordlige Qi, som hans far Li Delin hadde begynt på.

## Referanser
Zhen Luan

**Zhen Luan** (kinesisk: 甄鸾, født 535 i fylket Wuji i dagens Hebei i Kina, død 566) var en daoistisk kinesisk matematiker og astronom i Nordlige Zhou-tiden (557–581).

Han er kjent for sine kommentarverker til eldre matematiske traktater. Han videreførte den såkalte *ni palasser*-metoden for kalkulus. Hans beskrivelse av Luo shu-kvadratet representerer et tidlig eksempel på denne metioden. 

Zhen Luan utviklet Tianhe-kalenderen 天和曆 som ble implementert i 566 og var gjeldende i de følgende 18 år.

Hans solide forskerarbeid ble priset av Yan Yuan (1635–1704).

## Litteratur
* Schuyler Cammann: "The Magic Square of Three in Old Chinese Philosophy and Religion" i *History of Religions*, Vol. 1, No. 1 (Summer, 1961), pp. 37-80.
Harald Lone

**Harald Lone** (født 4. juli 1929, død 26. oktober 1996) var en norsk diplomat og advokat.

Lone hadde juridisk embetseksamen fra Universitetet i Oslo.

Etter å ha gjennomført Utenriksdepartementets aspirantkurs i 1961 var han stasjonert flere steder. I 1989 ble han utnevnt til norsk ambassadør i Irak. Ved utbruddet av Gulfkrigen i august 1990 fikk han hjerteinfarkt og måtte forlate posten. Kjell Harald Dalen var chargé d'affaires ved ambassaden på det tidspunktet, og George Khoury var generalkonsul. Flukten fra Irak gikk via Amman i Jordan og ble omtalt i norsk og internasjonal media.

## Utmerkelser
Lone ble utnevnt til kommandør av St. Olavs Orden i 1987.

## Utstasjoneringer

* 1964–1966 Reykjavik, attaché
* 1966–1969 Paris, 1. ambassadesekretær
* 1971–1974 Haag, chargé d'affaires
* 1981–1989 Minneapolis, generalkonsul
* 1989–1991 Bagdad, ambassadør

## Referanser
IEEE 802.1

**IEEE 802.1** er en arbeidsgruppe i IEEE 802-prosjektet, som er en del av IEEE Standards Association.

Den jobber med:
*802 LAN-/MAN-arkitektur
*Internettkommunikasjon mellom 802 LAN, MAN og andre wide area networks
*802 Link Security
*802 nettverksadministrasjon
*protokollag over MAC- og LLC-lagene

## IEEE 802.1 standarder

IEEE 802 LAN / MAN Standards Committee gjør gjeldende standarder fritt tilgjengelig, etter en seks måneders forsinkelse, gjennom sin Få IEEE 802.1 program.

Andre nylige 802,1 standardene er tilgjengelig gjennom IEEE for et gebyr .

## Referanser
Gammelmakedonsk

**Gammelmakedonsk** var språket til oldtidens makedonere. Det ble talt i kongeriket Makedonia i løpet av det første millennium f.Kr. og tilhørte den indoeuropeiske gruppen av språk. Det falt gradvis ut av bruk i løpet av 300-tallet f.Kr. da det ble marginalisert av det greske fellesspråket koiné, *lingua franca* i den hellenistiske perioden.

Antallet bevarte offentlige og private inskripsjoner indikerer at det var ikke noe annet skriftlig språk i oldtidens Makedonia enn gresk. Nyere oppdagelser av epigrafiske funn indikerer at gammelmakedonsk var summen av en rekke nordvestlige greske dialekter i antikken.

Gammelmakedonsk må ikke forveksles med dagens makedonsk som er et sørslavisk språk som snakkes i Republikken Makedonia (nabolandet til greske Makedonia). Moderne makedonsk er *ikke* beslektet med gammelmakedonsk.

## Epigrafikk

Makedonsk onomastikk (navngranskning): de tidligste epigrafiske dokumenter som bevitner et betydelig antall makedonske navn er fra den andre athenske alliansens forordning med kong Perdikkas II av Makedonia (~417–413 f.Kr.), Kalindoia-forordningen, (~335–300 f.Kr.) og syv tavler med forbannelser fra 300-tallet f.Kr. som hovedsakelig består av navn.

Forbannelsetavelen fra Pella, en tekst skrev i en særskilt dorisk dialekt, ble funnet i 1986 og datert fra midten til tidlig på 300-tallet f.Kr. Den har blitt fremmet som et argument at oldtidens makedonske språk var en dialekt av nordvestlig gresk, en del av de doriske dialekter.

## Referanser


## Eksterne lenker
* The speech of the ancient Macedonians, in the light of recent epigraphic discoveries
* The Linguist List: Family tree of Hellenic languages
* Lendering, Jona: ''Ancient Macedonia'' , Livius.org
* Greek Inscriptions from ancient Macedonia (Epigraphical Database)